এদিকে, রাশিয়ার কাছে হারলে গ্রুপ পর্ব থেকে মিসরের বিদায় প্রায় নিশ্চিত। প্রথম ম্যাচে সালাহকে ছাড়াই সুয়ারেজ-কাভানির উরুগুয়ের সঙ্গে পাল্লা দিয়ে লড়েছিল ফারাওরা। যদিও সালাহ না থাকায় ওই ম্যাচে গোলের দেখা পায়নি উত্তর আফ্রিকার দেশটি। ম্যাচের একমাত্র গোলটি হজম করে শেষমেষ মিসরীয়রা তিন পয়েন্ট হাতছাড়া করে। সালাহ চোট কাটিয়ে ওঠায় এ-গ্রুপের রানার্সআপ হয়ে নক-আউটে যাওয়ার আশা করছেন কোচ হেক্টর কুপার। তবে সেটা করতে হলে রাশিয়ার বিপক্ষে পয়েন্ট খোয়ানো চলবে না মিসরের।